wannaphong/clean_thaiwikipedia huggingface dataset:
# กิลอัด ซูเกร์มัน
กิลอัด ซูเกร์มัน (,) เป็นนักฟื้นฟูภาษาที่เกิดในประเทศอิสราเอล และนักภาษาศาสตร์ที่ทำงานในด้านการสัมผัสภาษา, ศัพทวิทยา และการศึกษาภาษา วัฒนธรรม และอัตลักษณ์ ซูเกร์มันเป็นศาสตราจารย์ด้านภาษาศาสตร์และประธานภาษาที่ใกล้สูญที่มหาวิทยาลัยแอดิเลด ประเทศออสเตรเลีย เขายังเป็นประธานสมาคมการศึกษาชาวยิวแห่งออสเตรเลีย

 ผลงานที่คัดเลือก 
ซูเกร์มันเผยแพร่ผลงานทั้งในภาษาอังกฤษ, ฮีบรู, อิตาลี, ยิดดิช, สเปน, เยอรมัน, รัสเซีย, อาหรับ, เกาหลี และจีน

 หนังสือที่เป็นผู้แต่ง 
 
Revivalistics: From the Genesis of Israeli to Language Reclamation in Australia and Beyond. New York: Oxford University Press, 2020. .
  (Israelit Safa Yafa)
 Language Contact and Lexical Enrichment in Israeli Hebrew. Palgrave Macmillan, 2003. .
 Mangiri Yarda (Healthy Country: Barngarla Wellbeing and Nature), Revivalistics Press, 2021.
   Barngarlidhi Manoo - Part 2
 
 Engaging – A Guide to Interacting Respectfully and Reciprocally with Aboriginal and Torres Strait Islander People, and their Arts Practices and Intellectual Property, 2015.

 หนังสือที่เป็นบรรณาธิการ 
 Jewish Language Contact (Special Issue of the International Journal of the Sociology of Language, Vol. 226), 2014.
 Burning Issues in Afro-Asiatic Linguistics, 2012. .

 วารสาร 
 
 
 
 
 
  
 
 

 ผลงานทางภาพยนตร์ 
 Fry's Planet Word, Stephen Fry interviews Prof. Zuckermann about the revival of Hebrew
 The Politics of Language, Stephen Fry interviews Prof. Zuckermann about language 
 SBS: Living Black: S18 Ep9 - Linguicide
 Babbel: Why Revive A Dead Language? - Interview with Prof. Ghil'ad Zuckermann
 edX MOOC: Language Revival: Securing the Future of Endangered Languages
# เจ้าชายแบร์นฮาร์ทแห่งลิพเพอ (ค.ศ. 1872–1934)
เจ้าชายแบร์นฮาร์ทแห่งลิพเพอ  ประสูติเมื่อวันที่ 26 สิงหาคม พ.ศ. 2415 ณ ราชอาณาจักรปรัสเซีย เป็นพระโอรสใน แอนส์ เคานต์แห่งลิพเพอ-บีสเตอร์เฟลด์ กับ เคาน์เตสคาโรลีนแห่งเวสเทนส์เลเบน ทรงเป็นพระอนุชาใน เจ้าชายเลเออปอลที่ 4 เจ้าชายแห่งลิพเพอ พระองค์ทรงเสกสมรสกับ อาร์มการ์ด ฟอน แครม เมื่อวันที่ 4 มีนาคม พ.ศ. 2452 มีพระบุตรดังนี้
เจ้าชายแบร์นฮาร์ดแห่งลิพเพอ-บีสเตอร์เฟลด์
เจ้าชายอัชวินแห่งลิพเพอ-บีสเตอร์เฟลด์

พระองค์ทรงเป็นพระราชอัยยกาใน สมเด็จพระราชินีนาถเบียทริกซ์แห่งเนเธอร์แลนด์ และเป็นพระราชปัยยกาใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์
# พลานัมออสตราเล
พลานัมออสตราเล (, "ที่ราบทิศใต้") เป็นที่ราบขั้วใต้ของดาวอังคาร กินอาณาบริเวณใต้ต่อเนื่องประมาณ 75°S และมีศูนย์กลางอยู่ที่ 83.9°S 160.0°E ภารกิจมาร์สโพลาร์แลนเดอร์ของนาซาสำรวจภูมิศาสตร์บริเวณนี้ แต่ล้มเหลว เพราะเสียการติดต่อเมื่อเข้าสู่บรรยากาศดาวอังคาร

ในเดือนกรกฎาคม ค.ศ. 2018 นักวิทยาศาสตร์รายงานการค้นพบผ่านเรดาร์ ของทะเลสาบใต้ธารน้ำแข็งบนดาวอังคาร ใต้พืดน้ำแข็งขั้วใต้ 1.5 กิโลเมตร และขยายไปทางด้านข้างประมาณ 20 กิโลเมตร เป็นแหล่งน้ำเสถียรแห่งแรกบนดาวเท่าที่ทราบ
# โกสตา บาร์บารูซิส
โกสตันตินอส "โกสตา" บาร์บารูซิส (เกิด 19 กุมภาพันธ์ ค.ศ. 1990) เป็นนักฟุตบอลชาวนิวซีแลนด์ ปัจจุบันเล่นให้กับเมลเบิร์นวิกตอรีในเอลีกของออสเตรเลีย

 ทีมชาติ 
บาร์บารูซิสลงเล่นให้กับทีมชาตินิวซีแลนด์ครั้งแรกในฟุตบอลโลก 2010 รอบคัดเลือก นัดที่พบกับฟีจีเมื่อวันที่ 19 พฤศจิกายน ค.ศ. 2008
และได้ฝึกซ้อมกับทีมชาติก่อนที่จะพบกับบาห์เรนในรอบเพลย์ออฟระหว่างทวีป บาร์บารูซิสปรารถนาที่จะติดทีมชาติในการแข่งขันฟุตบอลโลก 2010 ที่ประเทศแอฟริกาใต้ อย่างไรก็ตามเมื่อรายชื่อถูกประกาศออกมา กลับไม่มีชื่อของเขา

วันที่ 25 มีนาคม ค.ศ. 2011 บาร์บารูซิสมีชื่อติดทีมชาติในนัดกระชับมิตรพบกับจีนที่อู่ฮั่น ต่อมาเขามีชื่อติดทีมชาติในนัดกระชับมิตรพบกับเม็กซิโกเมื่อวันที่ 2 มิถุนายน และพบกับออสเตรเลียเมื่อวันที่ 5 มิถุนายน ต่อมาเขามีชื่อติด 1 ใน 18 คนในนัดกระชับมิตรพบกับจาเมกาเมื่อวันที่ 29 กุมภาพันธ์ ค.ศ. 2012

วันที่ 23 พฤษภาคม ค.ศ. 2012 บาร์บารูซิสทำประตูแรกในนามทีมชาติในนัดที่พบกับเอลซัลวาดอร์ ผลจบลงด้วยการเสมอ 2–2

 ประตูในนามทีมชาติ 
ล่าสุดเมื่อวันที่ 15 พฤศจิกายน ค.ศ. 2017 ประตูของทีมชาตินิวซีแลนด์ขึ้นต้นก่อน

ลำดับวันที่สนามนัดที่คู่แข่งประตูผลการแข่งขัน123 พฤษภาคม ค.ศ. 2012BBVA Compass Stadium ฮิวสตัน สหรัฐ62–22–2กระชับมิตร211 กันยายน ค.ศ. 2012สนามกีฬานอร์ทฮาร์เบอร์ ออกแลนด์ นิวซีแลนด์142–06–1ฟุตบอลโลก 2014 รอบคัดเลือก331 พฤษภาคม ค.ศ. 2016Sir John Guise Stadium พอร์ตมอร์สบี ปาปัวนิวกินี305–05–0โอเอฟซีเนชันส์คัพ 201641 กันยายน ค.ศ. 2017สนามกีฬานอร์ทฮาร์เบอร์ ออกแลนด์ นิวซีแลนด์433–06–1ฟุตบอลโลก 2018 รอบคัดเลือก

 เกียรติประวัติ 
Brisbane Roar
 เอลีก พรีเมียร์ชิป: 2010–11
 เอลีก แชมเปียนชิป: 2010–11

เมลเบิร์นวิกตอรี
 เอลีก พรีเมียร์ชิป: 2014–15
 เอลีก แชมเปียนชิป: 2014–15, 2017–18
 เอฟเอฟเอคัพ: 2015

นิวซีแลนด์
 โอเอฟซีเนชันส์คัพ: 2008, 2016
 ฟุตบอลโอเชียเนียเยาวชนอายุไม่เกิน 17 ปี: 2007

รางวัลส่วนตัว
 PFA A-League Team of the Season: 2010–11, 2015-16
 Mark Viduka Medal: 2015
 Wellington Phoenix Player of the Year: 2016–17
# คนเหนือมนุษย์
คนเหนือมนุษย์  เป็นภาพยนตร์อเมริกันแนวซูเปอร์ฮีโร่-ระทึกขวัญ มีกำหนดออกฉาย พ.ศ. 2562 เป็นผลงานการเขียนบท กำกับ และร่วมอำนวยการสร้างของเอ็ม. ไนท์ ชยามาลาน เป็นภาพยนตร์ลำดับที่สามและเป็นภาคสุดท้ายในไตรภาคภาพยนตร์ชุดรถไฟสายตะวันออก 177 ซึ่งประกอบด้วย เฉียด...ชะตาสยอง (พ.ศ. 2543) และ สปลิท จิตหลุดโลก (พ.ศ. 2559) นำแสดงโดย บรูซ วิลลิส และ ซามูเอล แอล. แจ็กสัน กลับมารับบทเดิมจาก เฉียด...ชะตาสยอง และ เจมส์ แม็กอะวอย ร่วมกับ อันยา เทย์เลอร์-จอย กลับมารับบทเดิมจาก จิตหลุดโลก สมทบโดย ซาราห์ พอลสัน

 เรื่องย่อ 
ต่อจากตอนจบของ สปลิท จิตหลุดโลก 

 ตัวละคร 
บรูซ วิลลิส รับบท เดวิด ดันน์ จากภาพยนตร์เรื่อง เฉียด...ชะตาสยอง

ซามูเอล แอล. แจ็กสัน รับบท เอไลจาห์ ไพรซ์/ มิสเตอร์ กลาส จากภาพยนตร์เรื่อง เฉียด...ชะตาสยอง 

เจมส์ แม็กอะวอย รับบท เควิน เวนเดลคลัมบ์/ เดอะบีสต์ หรือ อสูร/เดอะฮอล์ด(คนป่า) จากภาพยนตร์เรื่อง สปลิท จิตหลุดโลก
# เจ้าชายอัชวินแห่งลิพเพอ-บีสเตอร์เฟลด์
เจ้าชายอัชวินแห่งลิพเพอ-บีสเตอร์เฟลด์  ประสูติเมื่อวันที่ 13 มิถุนายน 2457 ณ จักรวรรดิเยอรมัน เป็นพระโอรสพระองค์เล็กใน เจ้าชายแบร์นฮาร์ดแห่งลิพเพอ (ค.ศ. 1872–1934) กับ อาร์มการ์ด ฟอน แครม เป็นพระอนุชาใน เจ้าชายแบร์นฮาร์ดแห่งลิพเพอ-บีสเตอร์เฟลด์ และเป็นพระราชปิตุลา (อาชาย) ในสมเด็จพระราชินีนาถเบียทริกซ์แห่งเนเธอร์แลนด์ พระองค์และพระเชษฐานั้นประสูติมาพร้อมกับราชสกุล บีสเตอร์เฟลด์ เมื่อ อดอล์ฟ ฮิตเลอร์เข้ามามีอำนาจในเยอรมันมากขึ้น พระองค์ทรงสนับสนุนนาซี และกลายเป็นเจ้าหน้าที่อย่างเปิดเผย ในช่วงสงคราม พระองค์ศึกษาในศิลปะเอเชียตะวันออก ในเดือนพฤศจิกายนปี พ.ศ. 2485 ทรงได้รับปริญญาเอกที่มหาวิทยาลัยเบอร์ลิน ทรงเขียนภาพจิตรกรรมจีนไผ่และหิน แล้วทรงงานที่กรมภาพเขียนของพิพิธภัณฑ์ศิลปะเอเชียตะวันออกในเมืองโคโลญ

ในปี 2488 ทรงออกจากหน่วยเยอรมนและทรงทำงานในฐานะผู้ช่วยวิจัยในนิวยอร์กในปี 2492 ภาควิชาฟาร์อีสท์ของพิพิธภัณฑ์ศิลปะเมโทรโพลิน จนเกษียณในปี 2516 ในช่วงหลายปีที่ผ่านมา บทความเกี่ยวกับภาพวาดจีนและประติมากรรมพุทธศาสนาจากใต้และตะวันออกเฉียงใต้ของพระองค์นั้น ถูกเผยแพร่อย่างมาก

เมื่อวันที่ 11 กันยายน พ.ศ. 2494 เจ้าชายอัชวินได้แต่งงานกับ ซีโมน อาร์นอตซ์ ในกรุงลอนดอน เธอเป็นชาวฝรั่งเศสและเคยแต่งงานกับ กอทท์ฟรีด อดัม วอลรัส ฟอน วัลเธอดอฟ โดยมีบุตร 2 คน คือ สเตฟาน ฟอน วัลเธอดอฟ และ ไธโล ฟอน วัลเธอดอฟ โดยพระองค์และซ๊โมนไม่มีพระบุตรร่วมกัน 

พระองค์เป็นพระบิดาทูลหัวให้กับ เจ้าชายคอนสตันตินแห่งเนเธอร์แลนด์ ต่อมาพระองค์ประชวรโดยโรคพาร์กินสัน และสิ้นพระชนม์เมื่อวันที่ 14 พฤษภาคม 2531 สิริพระชันษา 73 ชันษา
# สนามกีฬาทอตนัมฮอตสเปอร์
สนามกีฬาทอตนัมฮอตสเปอร์สเตเดียม  เป็นสนามเหย้าของทอตนัมฮอตสเปอร์ ตั้งอยู่ในลอนดอนเหนือ ประเทศอังกฤษ สร้างในพื้นที่เดิมของสนามไวท์ฮาร์ทเลน โดยมีความจุ 62,062 ที่นั่ง เป็นสนามฟุตบอลที่ใหญ่ที่สุดในกรุงลอนดอน โดยถูกออกแบบให้เป็นสนามกีฬาอเนกประสงค์ ที่นอกจากจะใช้เป็นสนามฟุตบอลแล้วยังสามารถใช้จัดการแข่งขันกีฬาอเมริกันฟุตบอล กีฬาประเภทอื่น ๆ รวมถึงกิจกรรมต่าง ๆ ได้อีกด้วย
# พระเจ้าธรณีนทรวรมันที่ 1
พระเจ้าธรณินทรวรมันที่ 1 (สวรรคต ค.ศ. 1113) เป็นพระมหากษัตริย์แห่งอาณาจักรพระนคร ครองราชย์ระหว่างปี ค.ศ. 1107 – 1113 พระองค์ขึ้นสืบราชบัลลังก์หลังการเสด็จสวรรคตของพระอนุชาของพระองค์คือ พระเจ้าชัยวรมันที่ 6Higham, C., 2001, The Civilization of Angkor, London: Weidenfeld & Nicolson,  พระองค์อภิเษกกับพระนางวิชเยนทรลักษมี อดีตพระมเหสีของพระเจ้าชัยวรมันที่ 6 พระองค์ถูกสังหารระหว่างการสู้รบกับพระราชนัดดาของพระองค์คือ พระเจ้าสุริยวรมันที่ 2 เหตุการณ์นี้จารึกไว้ในจารึกบ้านธาตุThe Civilization of Angkor, Charles Higham, University of California Press, 2004, pp. 112-113.
# พระเจ้าธรณีนทรวรมันที่ 2
พระเจ้าธรณีนทรวรมันที่ 2 (ค.ศ. 1125 – 1160) เป็นพระมหากษัตริย์แห่งอาณาจักรพระนคร ครองราชย์ระหว่าง ค.ศ. 1150 – 1160

พระราชประวัติ
พระองค์อภิเษกกับพระราชธิดาของพระเจ้าหรรษวรมันที่ 3 คือพระนางศรีชัยราชจุฑามณี ทั้งสองมีพระราชโอรสคือพระเจ้ายโศวรมันที่ 2 และ พระเจ้าชัยวรมันที่ 7 ที่ประสูติเมื่อ พ.ศ.1668 

พระเจ้าธรณีนทรวรมันที่ 2 เป็นพระญาติกับกษัตริย์พระองค์ก่อนคือพระเจ้าสุริยวรมันที่ 2Higham, C., 2001, The Civilization of Angkor, London: Weidenfeld & Nicolson, 

ในบันทึกของจีนที่มีชื่อว่า Yuhai encyclopedia ได้บันทึกไว้ว่าใน พ.ศ.1698 เจนละเลาหู่ (ปัจจุบันคือ กัมพูชา) ได้ส่งช้าง 2 เชือกมาถวายเป็นของบรรณาการแด่จักรพรรดิแห่งราชวงศ์ซ่งWang Yinglin 王應麟, Yu Hai 玉海, Taipei Hua wen shu ju, Minguo 53, 1964, Reprint of 1343 edn., vol.6, cap.154, 33.
# ตอมา เลอมาร์
ตอมา เลอมาร์ (เกิด 12 พฤศจิกายน ค.ศ. 1995) เป็นนักฟุตบอลอาชีพชาวฝรั่งเศส ปัจจุบันลงเล่นในตำแหน่งกองกลาง ให้กับอัตเลติโกมาดริด สโมสรในลาลิกา และทีมชาติฝรั่งเศส เขาเป็นที่รู้จักในความเก่งกาจ มีความสามารุในการลงเล่นได้ทั้งปีก และกองกลาวตัวกลาง รวมถึงกองกลางตัวกลาง เขามีทักษะในการเลี้ยงลูกบอล และการส่งบอลที่ยอดเยี่ยม

เลอมาร์ เริ่มต้นอาชีพของเขากับก็อง ในปี ค.ศ. 2013 เขาลงเล่น 32 นัดให้กับทีม เขาย้ายไปมอนาโก ด้วยค่าตัว 3.4 ล้านยูโร ในปี ค.ศ. 2015 ในปี ค.ศ. 2018 เขาย้ายร่วมทีมแชมป์ยูโรปาลีกอัตเลติโกมาดริด ซึ่งเขาช่วยให้ทีมชนะเลิศยูฟ่าซูเปอร์คัพในนัดแรกที่เขาลงเล่นให้กับทีม ที่ทาลลินน์ ในฤดูกาล 2020–21 เขาช่วยให้อัตเลติโกชนะเลิศลาลิกาเป็นสมัยที่ 11

เลอมาร์ เป็นตัวแทนของทีมชาติฝรั่งเศสชุดเยาวชน ทุกชุดตั้งแต่รุ่นอายุไม่เกิน 17 ปี ถึง 21 ปี และได้ลงเล่นทีมชุดใหญ่ครั้งแรกในปี ค.ศ. 2016 ในนัดที่พบกับโกตดิวัวร์ เขายังเป็นสมาชิกของทีมที่ชนะเลิศฟุตบอลโลก 2018 อีกทั้งยังเป็นส่วนหนึ่งในฟุตบอลชิงแชมป์แห่งชาติยุโรป 2020 ซึ่งพวกเขาตกรอบก่อนรองชนะเลิศ
# พระเจ้ายโศวรมันที่ 2
พระเจ้ายโศวรมันที่ 2 (สวรรคต ค.ศ. 1166) เป็นพระมหากษัตริย์แห่งอาณาจักรพระนคร ครองราชย์ระหว่างปี ค.ศ. 1160 – 1166Yasovarman II (Cambodian ruler), Britannica Encyclopaedia ถัดจากพระเจ้าธรณินทรวรมันที่ 2Higham, C., 2001, The Civilization of Angkor, London: Weidenfeld & Nicolson,  ต่อมาในปี ค.ศ. 1165 พระองค์ถูกโค่นราชบัลลังก์โดยพระเจ้าตรีภูวนาทิตยวรมัน (ត្រីភូវនាទិត្យាវម្ម៌) การปกครองของพระองค์สิ้นสุดพร้อมกับการที่พระองค์ถูกปลงพระชนม์โดยหนึ่งในขุนนางของพระองค์Cambodia (Kampuchea)
# สงครามพิวนิกครั้งที่สาม
สงครามพิวนิกครั้งที่สาม เกิดขึ้นระหว่าง 149–146 ปีก่อนคริสตกาล เป็นสงครามครั้งสุดท้ายของสงครามพิวนิก ระหว่างสาธารณรัฐโรมันและคาร์เธจโบราณ

จุดเริ่มต้นของสงครามมาจากสนธิสัญญายุติสงครามพิวนิกครั้งที่สอง คาร์เธจต้องจ่ายค่าปฏิกรรมสงครามและห้ามทำสงครามโดยปราศจากการยินยอมจากโรม ในปี 151 ก่อนคริสตกาล คาร์เธจจ่ายค่าปฏิกรรมสงครามจนครบและมองว่าตนพ้นจากสนธิสัญญานี้แล้ว ในปีเดียวกัน ชาวนูมิเดียล้อมเมืองโอรอสโคปาของคาร์เธจ ทำให้คาร์เธจต้องยกทัพไปปราบ โรมมองว่าเหตุการณ์นี้เป็นการละเมิดสนธิสัญญาและประกาศสงครามในปี 149 ก่อนคริสตกาล คาร์เธจพยายามขอเจรจาแต่ภายหลังปฏิเสธเมื่อกงสุลโรมันสั่งให้ชาวเมืองวางอาวุธและย้ายออกจากเมืองคาร์เธจ ก่อนที่เมืองจะถูกเผา ในช่วงแรกโรมล้มเหลวในการบุกเมืองคาร์เธจ แต่การยึดเมืองเนฟาริส ทางตอนใต้ของคาร์เธจทำให้ทหารคาร์เธจเสียขวัญ ชาวคาร์เธจสามารถยันทัพโรมันไว้ได้ถึงปี 146 ก่อนคริสตกาล ก่อนทัพโรมันจะบุกเข้าเมืองได้สำเร็จ เมืองคาร์เธจถูกเผา ส่วนชาวเมืองหลายแสนคนถูกฆ่าและขายเป็นทาส โรมผนวกคาร์เธจเป็นจังหวัดแอฟริกา เมืองคาร์เธจกลายเป็นเมืองร้างจนกระทั่งจูเลียส ซีซาร์บูรณะเมืองนี้ขึ้นใหม่ในอีกหนึ่งศตวรรษต่อมา
# พระเจ้าตรีภูวนาทิตยวรมัน
พระเจ้าตรีภูวนาทิตยวรมัน (สวรรคต ค.ศ. 1177) เป็นพระมหากษัตริย์แห่งอาณาจักรพระนครตั้งแต่ ค.ศ. 1166 - 1177 พระองค์เสด็จขึ้นครองราชย์หลังจากที่พระองค์ลอบปลงพระชนม์พระเจ้ายโศวรมันที่ 2 พระองค์เป็นขุนนางผู้ล้มล้างราชบัลลังก์ของพระเจ้ายโศวรมันที่ 2 ประมาณปี ค.ศ. 1165 และประกาศพระองค์เป็นพระมหากษัตริย์แห่งเขมร พระองค์ปกครองเขมรภายใต้การกบฏหลายครั้งโดยผู้ภักดีของพระเจ้ายโศวรมันที่ 2 แต่พระองค์ก็สามารถปราบปรามกลุ่มกบฏได้จนกระทั่งกองกำลังจากจามปาซึ่งอยู่ใกล้เคียง ภายใต้พระเจ้าชัยอินทรวรมันที่ 4 ได้บุกเข้ายึดเมืองหลวงของจักรวรรดิคือ เมืองพระนคร พระเจ้าชัยอินทรวรมันที่ 4 ทรงสำเร็จโทษพระเจ้าตรีภูวนาทิตยวรมันMatthew Bennett (1998), The Hutchinson Dictionary of Ancient & Medieval Warfare. . Page 166. (google book)

ในปี ค.ศ. 1177 การรุกรานของ ชาวจาม ที่นำโดยพระเจ้าชัยอินทรวรมันที่ 4 ได้เข้าปล้นเมืองพระนคร นครหลวงของเขมรMaspero, G., 2002, The Champa Kingdom, Bangkok: White Lotus Co., Ltd.,
# เจ้าชายนาเยฟ บิน อับดุลลอฮ์
เจ้าชายนาเยฟ บิน อับดุลลอฮ์  ประสูติเมื่อวันที่ 14 พฤศจิกายน 2457 ณ ประเทศซาอุดีอาระเบีย เป็นพระราชโอรสในสมเด็จพระราชาธิบดีอับดุลลาห์ที่ 1 แห่งจอร์แดน และ เจ้าหญิงซูดีรา พระวรราชชายา เป็นพระราชอนุชาต่างพระราชมารดาใน สมเด็จพระเจ้าเฏาะลาลแห่งจอร์แดน และเป็นพระราชปิตุลา (อาชาย) ใน สมเด็จพระราชาธิบดีฮุสเซนแห่งจอร์แดน

พระองค์ทรงศึกษา ณ วิทยาลัยวิกตอเรียใน กรุงไคโร ต่อมาทรงกลายผู้สำเร็จราชการแผ่นดินของจอร์แดนเมื่อวันที่ 20 กรกฎาคม 2494 หลังจากการลอบสังหารพระราชบิดา และพระเชษฐาของพระองค์คือ สมเด็จพระเจ้าเฏาะลาลแห่งจอร์แดน ทรงประชวรบ่อยครั้ง พระองค์ทรงปกครองประเทศจนกระทั่ง 6 กันยายน 2494 เมื่อพระเชษฐาครองราชย์ถัดจาพระราชบิดา พระองค์สิ้นพระชนม์เมื่อวันที่ 12 ตุลาคม 2526 สิริพระชันษา 68 ชันษา ด้านชีวิตส่วนพระองค์ทรงเสกสมรสกับ เจ้าหญิงไมไฮมา มีพระบุตรดังนี้
เจ้าชายอาลี บิน นายเยฟ
เจ้าชายอาซิม บิน นาเยฟ

 เหรียญในพระองค์ 
 Knight Grand Cordon (Special Class) of the Supreme Order of the Renaissance (Kingdom of Jordan).Royal Ark
 Knight Grand Cordon of the Order of Independence (Kingdom of Jordan).Royal Ark
 Knight Grand Cordon of the Order of the Star of Jordan (Kingdom of Jordan).Royal Ark
 Knight Grand Cross of the Order of Civil Merit (Spain, 5 September 1949).Boletín Oficial del Estado
 Knight Grand Cross of the Order of Military Merit (with white distinctive) (Spain, 6 September 1949).Boletín Oficial del Estado
 Knight Grand Cross (Special Class) of the Order of the Two Rivers (Kingdom of Iraq).Royal Ark
# นคร มาฉิม
นคร มาฉิม (เกิด 3 พฤษภาคม พ.ศ. 2509) อดีตสมาชิกสภาผู้แทนราษฎรจังหวัดพิษณุโลก สังกัดพรรคประชาธิปัตย์ และอดีตรองหัวหน้าพรรคเพื่อไทย

 ประวัติ 
นคร มาฉิม เป็นบุตรของนายลา และนางจันทร์ทา มาฉิมประวัติ นคร มาฉิม เกิดเมื่อวันที่ 3 พฤษภาคม พ.ศ. 2509 ที่ตำบลหนองกะท้าว อำเภอนครไทย จังหวัดพิษณุโลก สำเร็จการศึกษาระดับปริญญาตรี สาขาวิชานิติศาสตร์ มหาวิทยาลัยสุโขทัยธรรมาธิราช และประกาศนียบัตรการเมืองการปกครองผู้บริหารระดับสูง สถาบันพระปกเกล้า ด้านชีวิตครอบครัวสมรสกับ ชลธิชา มาฉิม ชื่อเดิมชื่อ สายชล แสงศรัทธา และมีบุตรด้วยกัน 1 คน คือ อนันต์เชน มาฉิมบัญชีแสดงทรัพย์สินและหนี้สิน

 การทำงานด้านการเมือง 
นคร มาฉิม เป็นสมาชิกสภาผู้แทนราษฎรจังหวัดพิษณุโลก สังกัดพรรคประชาธิปัตย์ ตั้งแต่ปี พ.ศ. 2544 จนถึงปี พ.ศ. 2556 ได้ลาออกจากพรรคประชาธิปัตย์ เนื่องจากทางพรรคประชาธิปัตย์ประกาศคว่ำบาตรการเลือกตั้งในวันที่ 2 กุมภาพันธ์ พ.ศ. 2557 แต่นครต้องการลงสมัคร ส.ส. ต่อ จึงได้ย้ายไปสังกัดพรรคชาติพัฒนา

เขาลงสมัครรับเลือกตั้งในพื้นที่จังหวัดพิษณุโลกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคเพื่อไทย แต่ไม่ได้รับเลือกตั้ง

ในการเลือกตั้งปีพ.ศ. 2566 นายนครได้สมัครรับเลือกตั้งสังกัดพรรคภูมิใจไทย

นายนคร มาฉิมยังเคยเป็นประธานคณะกรรมาธิการการพัฒนาการเมืองสภาผู้แทนราษฎร รองประธานคณะกรรมาธิการกิจการเด็ก เยาวชน สตรี ผู้สูงอายุ สภาผู้แทนราษฎร กรรมาธิการการแรงงาน และกรรมการประสานงานพรรคร่วมฝ่ายค้าน (วิปฝ่ายค้าน)

 การเคลื่อนไหวทางสังคม 
thumb|นคร มาฉิม ขณะที่ปราศรัยอยู่ที่บริเวณอนุสาวรีย์ประชาธิปไตย
นคร มาฉิมกลับมาปรากฏเป็นข่าวอีกครั้งเมื่อนครโพสต์ข้อความลงในเฟซบุ๊กส่วนตัวขอโทษ ดร.ทักษิณ ชินวัตร และ ยิ่งลักษณ์ ชินวัตร เมื่อวันที่ 26 กรกฎาคม พ.ศ. 2561 ซึ่งตรงกับวันเกิดของ ทักษิณ โดยได้กล่าวยอมรับว่าเป็นส่วนในการล้มล้างรัฐบาลของอดีตนายกรัฐมนตรีทั้งสอง และกล่าวถึงกลุ่มสมคบคิดเพื่อล้มล้างรัฐบาลจากการเลือกตั้ง‘นคร มาฉิม’ อดีต ส.ส.พิษณุโลก ปชป.โพสต์ขอโทษ ‘แม้ว’ วันเกิด ร่ายยาวล้ม ‘ระบอบทักษิณ’ ซึ่งทำให้มีความพยายามจากพรรคประชาธิปัตย์ในการออกมาตอบโต้และกล่าวหาว่านครเอาความเท็จมานำเสนอ งานเข้า! ปชป.จ่อเช็คบิล ‘นคร มาฉิม’ หลังแฉสารพัดวิธีกำจัด ‘แม้ว-ปู’ ตอนอยู่ร่วม!

เมื่อวันที่ 6 กันยายน พ.ศ. 2561 คณะผู้แทนสหภาพยุโรปประจำประเทศไทย ได้เข้าพบนครเพื่อขอข้อมูลเรื่องเกี่ยวกับสถานการณ์การเมืองของประเทศไทยในขณะนั้น ‘อียู’ เข้าพบ นคร มาฉิม ที่พิษณุโลก พร้อมยันคำเดิม มีกลุ่มสมคบคิดล้ม ‘รัฐบาลยิ่งลักษณ์’  ซึ่งต่อมา หนึ่งวันหลังจากนั้น เจ้าหน้าที่ทหารจากมณฑลทหารบกที่ 39 สังกัดกองทัพภาคที่ 3 เข้ามาล้อมบ้านพักของนคร ด่วน ‘นคร มาฉิม’ อดีต ส.ส.ปชป. โดนทหารล้อมบ้าน! หลัง ‘อียู’ เข้าพบเมื่อวานนี้!

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๕ ตอนที่ ๑๗ ข หน้า ๒, ๑๘ ธันวาคม ๒๕๕๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๒ ตอนที่ ๒๑ ข หน้า ๙, ๓ ธันวาคม ๒๕๔๘
# พระเจ้าชัยวรมันที่ 8
พระเจ้าชัยวรมันที่ 8  กษัตริย์แห่งจักรวรรดิขแมร์ ครองสิริราชสมบัติจาก ค.ศ. 1243 ถึง ค.ศ. 1295 เป็นเวลายาวนานถึง 52 ปีกระทั่งพระองค์สละราชบัลลังก์โดยพระองค์เปลี่ยนกลับมานับถือศาสนาฮินดูแทนพระพุทธศาสนาที่พระราชบิดา (พระเจ้าชัยวรมันที่ 7) และพระเชษฐา (พระเจ้าอินทรวรมันที่ 2) นับถือ ตลอดจนทำลายสิ่งก่อสร้างทางพระพุทธศาสนา และทรงอุปถัมภ์ศาสนาฮินดูตลอดรัชสมัย

ระหว่างรัชสมัยพระเจ้าชัยวรมันที่ 8 กองทัพมองโกลภายใต้การนำของจักรพรรดิกุบไลข่านได้กรีธาทัพเข้าโจมตีอาณาจักรพระนครเมื่อ ค.ศ. 1283 ทำให้พระองค์ต้องถวายบรรณาการแก่มองโกลเพื่อให้การปกครองของพระองค์ยังคงอยู่ ใน ค.ศ. 1290 ชนชาวมอญได้ประกาศอิสรภาพไม่ขึ้นกับจักรวรรดิขแมร์

พระเจ้าชัยวรมันที่ 8 เสียหายอย่างหนักจากการกระทำสงครามกับอาณาจักรสุโขทัย

พระเจ้าชัยวรมันที่ 8 นับถือลัทธิไศวะ กอปรกับศาสนาสถานของศาสนาฮินดูชื่อ Mangalartha (មង្គលាថ៌) สร้างเสร็จใน ค.ศ. 1295 ก่อนที่พระองค์จะถูกโค่นราชบัลลังก์โดยพระราชบุตรเขย พระเจ้าอินทรวรมันที่ 3 ซึ่งนับถือศาสนาพุทธ
# พระเจ้าอินทรวรมันที่ 2
พระเจ้าอินทรวรมันที่ 2 (? – 1243) เป็นกษัตริย์แห่งอาณาจักรพระนคร พระราชโอรสของพระเจ้าชัยวรมันที่ 7Higham, C., 2001, The Civilization of Angkor, London: Weidenfeld & Nicolson,  มีข้อโต้แย้งเกี่ยวกับระยะเวลาในรัชสมัยของพระองค์ เนื่องจากพระเจ้าชัยวรมันที่ 8 ผู้สืบราชบัลลังก์ของพระองค์ อาจทำลายบันทึกทางประวัติศาสตร์เกี่ยวกับพระองค์ แต่มีจารึกเดียวที่กล่าวถึงพระองค์โดยตรงระบุว่าพระองค์สิ้นพระชนม์ในปี ค.ศ. 1243Recently a new Sanskrit inscription was discovered, which could possibly change this dating  พระองค์เป็นชาวพุทธและได้รับการยกย่องว่าสร้างวัดของพระเจ้าชัยวรมันที่ 7 ที่ยังค้างอยู่จนแล้วเสร็จในช่วงอาณาจักรที่สงบสุขของพระองค์ จักรวรรดิเขมรสูญเสียการควบคุมอาณาจักรจามปาและ อาณาจักรสุโขทัย ที่เกิดใหม่ภายใต้ พ่อขุนศรีอินทราทิตย์ ซึ่งเข้าครอบครองดินแดนตะวันตกบางส่วนของอาณาจักรพระนคร
จารึกปราสาทพิมานอากาศ (K.๔๘๕) สร้างขึ้นในพุทธศตวรรษที่ ๑๘ สมัยพระเจ้าชัยวรมันที่ 7 เล่าเรื่องพระเจ้าศรีนฤปตีนทรวรมัน กษัตริย์เมืองละโว้ (ลโวทยปุระ) ประสูติจากพระนางศรีชัยราชเทวี พระมเหสีลำดับที่ ๑ ของพระเจ้าชัยวรมันที่ ๗ (อ้างอิง: Chansak Jindasri)
เมื่อพระเจ้าชัยวรมันที่ ๗ สวรรคต พระเจ้าศรีนฤปตีนทรวรมันได้ขึ้นครองราชย์เมืองพระนครหลวง (นครธม) ทรงเฉลิมพระนามว่าพระเจ้าอินทรวรมันที่ ๒ สืบทอดสายสกุลแห่งเมืองละโว้ (อ้างอิง: หม่อมเจ้าจันทร์จิรายุ รัชนี) 
เมื่อพระเจ้าอินทรวรมันที่ ๒ ยังทรงครองเมืองละโว้อยู่นั้น พระราชธิดาของพระองค์ได้แต่งงานกับพ่อขุนศรีนาวนำถุมกษัตริย์เมืองสุโขทัย-ศรีสัชนาลัย มีหลานชายพระนามว่า "พ่อขุนผาเมือง"
# เจ้าชายอาซิม บิน นาเยฟ
เจ้าชายอาซิม บิน นาเยฟ  ประสูติเมื่อวันที่ 27 เมษายน 2491 ณ อะเล็กซานเดรีย ประเทศอียิปต์ เป็นพระโอรสพระองค์เล็กใน เจ้าชายนาเยฟ บิน อับดุลลอฮ์ และ   เจ้าหญิงไมไฮมา เป็นพระราชนัดดาใน สมเด็จพระราชาธิบดีอับดุลลาห์ที่ 1 แห่งจอร์แดน เป็นพระราชภาติยะใน สมเด็จพระเจ้าเฏาะลาลแห่งจอร์แดน พระองค์ทรงอยู่ในอันดับที่ 42 แห่งการสืบราชบัลลังก์จอรแดน พระองค์ทรงจบการศึกษาจากโรงเรียนมัธยมของเขาที่โรงเรียนมิลฟิลด์ และโรงเรียนซัมเมอร์เซ็ต ในอังกฤษ ทรงได้รับปริญญาด้านสถาปัตยกรรมภายในของอังกฤษ ในปี พ.ศ. 2515 

หลังจากที่มหาวิทยาลัย ทรงทำงานเป็นเวลาหลายปีใน สเปน กับ บริษัทสถาปนิกชั้นนำที่ได้รับประสบการณ์ ในปี พ.ศ. 2517 ทรงกลับมายังกรุงอัมมานซึ่งเริ่มต้นธุรกิจสถาปัตยกรรมของพระองค์เองนอกเหนือจากการนำเข้าและส่งออกเฟอร์นิเจอร์และอุปกรณ์เสริม

ระหว่างปี 2537 และปี 2539 ทรงเป็นอาจารย์สอนการออกแบบตกแต่งภายในที่มหาวิทยาลัยเพตรา ในปี พ.ศ. 2536 ทรงก่อตั้ง บริษัท รักษาความปลอดภัยขึ้นชื่อว่า อัช-ชา ซิลเคลิตี้ นอกจากนี้ยังทรงจัดตั้ง บริษัท จอร์แดนวิสัยทัศน์สำหรับการโทรคมนาคมในประเทศ ทรงเป็นประธานของทั้งสองบริษัท

งานอดิเรกของพระองค์คือการ ขี่ม้า ดำน้ำ และทรงพระอักษร (อ่านหนังสือ)

ด้านชีวิตส่วนพระองค์ ทรงเสกสมรสครั้งแรกกับ ฟรอสเซน โวกาชูริ ในปี 2517 และทรงหย่าในปี 2528 มีพระธิดาดังนี้
 เจ้าหญิงยัสมิน บินต์ อาซิม
เจ้าหญิงซารา บินต์ อาซิม
เจ้าหญิงนูร์ บินต์ อาซิม

ต่อมาทรงเสกสมรสครั้งที่ 2 กับ ซารา คาลิมาส ต่อมาเป็น เจ้าหญิงซานา อาซิม มีพระธิดา-โอรสดังนี้
เจ้าหญิงซัลฮา บินต์ อาซิม
เจ้าหญิงไนลา บินต์ อาซิม
เจ้าชายนาเยฟ บิน อาซิม
 อ้างอิง
# ฟรอสเซน โวกาชูริ
ฟรอสเซน โวกาชูริ  เกิดเมื่อวันที่ 7 สิงหาคม 2491 โดยเธอเสกสมรสกับ เจ้าชายอาซิม บิน นาเยฟ ในปี 2517 รับพระราชทานพระอิสริยยศที่ เจ้าหญิงฟรอสเซน อาซิมแห่งจอร์แดน พร้อมฐานันดร รอยัลไฮเนส ต่อมาทั้ง 2 หย่ากันเมื่อปี 2528 ซึ่งการหย่านั้นทำให้เธอกลับเป็นสามัญชน และสูญเสียพระอิสริยยศเจ้าหญิง ตามพระบรมราชโองการของ สมเด็จพระราชาธิบดีอับดุลลาห์ที่ 1 แห่งจอร์แดน และกลับมาใช้ชื่อตามเดิม ต่อมาได้สมรสใหม่อีกครั้ง โดยเธอและเจ้าชายอาซิมมีพระธิดาดังนี้
 เจ้าหญิงยัสมิน บินต์ อาซิม
เจ้าหญิงซารา บินต์ อาซิม
เจ้าหญิงนูร์ บินต์ อาซิม

เธอได้รับการแต่งตั้งให้เป็นฑูตของจอร์แดนประจำ กรุงมาดริด สเปน ตั้งแต่ปี 2535 จนถึงปัจจุบัน
 อ้างอิง 
* Jordan - Al-Hashimi Dynasty: Genealogy
# เจ้าหญิงยัสมิน บินต์ อาซิม
เจ้าหญิงยัสมิน บิน อาซิม  ประสูติเมื่อวันที่ 30 มิถุนายน 2518 ณ อัมมาน จอร์แดน เป็นพระธิดาพระองค์ใหญ่ใน เจ้าชายอาซิม บิน นาเยฟ และ ฟรอสเซน โวกาชูริ อดีตพระชายา ทรงเป็นพระราชปนัดดาใน สมเด็จพระเจ้าอับดุลลอฮ์ที่ 1 แห่งจอร์แดน พระองค์ทรงจบการศึกษา ณ โรงเรียนอัมมาน จากนั้นเสด็จไปทรงศึกษาต่อ ณ สหรัฐ ใน บอสตัน แมสซาชูเซตต์ส คณะการสื่อสารองค์กรและการเมือง เมื่อจบปริญญาตรีแล้ว ได้เสด็จไปศึกษาต่อ ณ มหาวิทยาลัย คลากส์ คณะภูมิศาสตร์ 
 เสกสมรส 
เจ้าหญิงยัสมิน บิน อาซิม ทรงเสกสมรสกับ บาเซิล ยาห์นาม เมื่อวันที่ 31 สิงหาคม 2548 และพิธีจัดขึ้นอย่างเป็นทางการในวันที่ 2 กันยายนในปีเดียวกัน โดยมีพระบุตรดังนี้
ฮัมซาห์ บาเซิล ยาห์นาม เกิด 28 เมษายน 2551
คียาน บาเซิล ยาห์นาม เกิด 22 มิถุนายน 2552
 อ้างอิง 
 Jordan - Al-Hashimi Dynasty: Genealogy
 Royal News: September 2005
# เจ้าหญิงซานา อาซิม
เจ้าหญิงซานา อาซิม  ประสูติเมื่อวันที่ 16 พฤศจิกายน 2503 ณ อัมมาน จอร์แดน เป็นธิดาของ อัดนาน มอวูด คาลิมาส ซึ่งพระบิดาของพระองค์นั้นเป็นหัวหน้าพรรคคิซานีสของจอร์แดน และยังเป็นมุคห์ตาร์แห่งคิซานีสแห่งอัมมาน พระองค์ทรงจบการศึกษาปริญญาตรีคณะวรรณกรรมอังกฤษและการแปลเป็นภาษาต่างๆ  
 เสกสมรส 
พระองค์ทรงเสกสมรสกับ เจ้าชายอาซิม บิน นาเยฟ เมื่อวันที่ 6 มกราคม 2529 รับพระราชทานพระอิสริยยศ เฮอร์รอยัลไฮเนส เจ้าหญิงซานา อาซิมแห่งจอร์แดน มีพระบุตรดังนี้
เจ้าหญิงซัลฮา บินต์ อาซิม
เจ้าหญิงไนลา บินต์ อาซิม
เจ้าชายนาเยฟ บิน อาซิม
# พระเจ้าโจวลี่
พระเจ้าโจวลี่ (; สิ้นพระชนม์ 828 ปีก่อนคริสตกาล) เป็นพระมหากษัตริย์พระองค์ที่สิบแห่งราชวงศ์โจวของจีนโบราณ เสวยราชย์ราว 877–841 หรือ 857–842 ปีก่อนคริสตกาล

พระเจ้าโจวลี่ทรงเป็นผู้ปกครองที่ฉ้อฉลกักขฬะ ทรงขึ้นภาษีและสร้างความเดือดร้อนนานาให้แก่ราษฎรเพื่อประโยชน์สุขส่วนพระองค์ ทรงห้ามสามัญชนใช้ประโยชน์จากป่าและแม่น้ำสาธารณะ ทั้งทรงตรากฎหมายให้อำนาจพระองค์ประหารผู้ใดก็ตามที่พูดจาขัดพระทัย เป็นเหตุให้ประชาชนและขุนนางก่อกบฏในราว 842 ปีก่อนคริสตกาล พระองค์เสด็จลี้ภัยไปยังสถานที่หนึ่งซึ่งอยู่ใกล้กับหลินเฝิน (臨汾) ในปัจจุบัน ทำให้ราชบัลลังก์ว่างลง นอกจากนี้ ขุนนางคนหนึ่งยังเอาพระโอรสองค์หนึ่งของพระองค์ไปซ่อนไว้ จึงมีการตั้งผู้สำเร็จราชการแทนพระองค์ เป็นภาวะที่เรียกว่า ก้งเหอ (共和)Sources of Western Zhou History: Inscribed Bronze Vessels by Edward L. Shaughnessy

เมื่อพระเจ้าโจวลี่สิ้นพระชนม์ใน 828 ปีก่อนคริสตกาลขณะลี้ภัย พระโอรสองค์หนึ่งก็ขึ้นสืบราชย์ต่อ ทรงพระนาม พระเจ้าโจวเซฺวียน (周宣王)